
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  17 iunie  2008               

PL-x  274 /2008                     


A V I Z

asupra  proiectului de Lege pentru modificarea Legii nr.373/2004 pentru alegerea
Camerei Deputaţilor şi a Senatului 
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea Legii nr.373/2004 pentru alegerea Camerei Deputaţilor şi a Senatului, trimis cu adresa nr. PL-x 274 din 05.05.2008  şi înregistrat cu nr.31/427 din 06.05.2008.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a adoptat propunerea legislativă în forma iniţială, în condiţiile art.75 alin.(2) teza a III-a din Constituţia României, republicată. 
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  17 iunie 2008.

 Membrii comisiei au examinat proiectul de lege supus avizării şi expunerea de motive. Iniţiativa legislativă nu este însoţită de avizul Consiliului Legislativ şi nici de punctul de vedere al Guvernului. 
                 Proiectul de lege are ca obiect de reglementare modificarea Legii nr. 373/2004 pentru alegerea Camerei Deputaţilor şi a Senatului, în sensul introducerii unui prag flotant în locul celui fix, pentru limitarea numărului voturilor fără reprezentare parlamentară, precum şi introducerea votului uninominal pe listă de partid.
                 Menţionăm că Legea nr. 373/2004 pentru alegerea Camerei Deputaţilor şi a Senatului, a fost abrogată prin Legea nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, publicată în Monitorul Oficial al României, Partea I, nr.196 din 13 martie 2008, astfel că proiectul de lege supus avizării a rămas fără obiect.
                Pentru aceste considerente, în urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestui proiect de lege .
În raport de obiectul şi conţinutul reglementării,  proiectul de lege  face parte din categoria legilor organice. 
                                          PREŞEDINTE,                               SECRETAR,

                                          Sergiu ANDON                              George BĂEŞU
 Consilier,  C. Păduroiu

